Oplatí sa stať politikom? Politika a spoločenské zaangažovanie

1. Scenár hodín

Čas: 90 min. (dve hodiny)

Priebeh hodiny:

1. Privítanie žiakov – 1 min.
2. Predstavenie témy a formy práce na hodinách – 2 min.
3. Prezentácia filmu – 5 min.
4. Rozdelenie triedy do dvoch skupín – 2 min.
5. Vylosovanie strany (za/ proti) – 2 min.
6. Príprava na diskusiu – rozdelenie otázok a zabezpečenie prístupu k internetovým zdrojom – 20 min.
7. Diskusia – 33 min.
8. Porada poroty a učiteľa o tom, ktorá strana vyhrá. Porota nemusí byť jednohlasná, ale vyhráva strana, ktorá získala najviac hlasov - 5 min.
9. Vyhlásenie víťazov diskusie spolu s odôvodnením výsledku (svoj názor môžu vyjadriť všetci členovia poroty) – 5 - 10 min.
10. Zhrnutie diskusie učiteľom, poukázanie na jej silne stránky. Ohodnotenie dobrou známkou žiakov, ktorí sa najviac zapájali. 5 - 10 min.

Pokyny a usmernenia k diskusii v didaktickom procese nájdete v druhej časti *Všeobecných odporúčaní týkajúcich sa diskusie, ktoré sú určené pre učiteľov pracujúcich s mládežou so sluchovým postihnutím*.

1. Súhrn otázok pre žiakov.

Počas prípravy na diskusiu by mal učiteľ rozdať žiakom otázky.

|  |  |
| --- | --- |
| **Otázky pre tých, ktorí si myslia, že sa oplatí stať politikom** | **Otázky pre tých, ktorí si myslia, že sa neoplatí vybrať si povolanie politika.** |
| 1. Poznáte niektoré oblasti spoločenského, hospodárskeho a kultúrneho života, ktoré by bolo potrebné zmeniť a lepšie a poctivejšie riadiť prostredníctvom práce v politike alebo parlamente? 2. Zlepšujú sa naše životné podmienky vďaka práci zákonodarcov alebo politikov? 3. Je počet poslancov, senátorov a členov samosprávy dostatočný na to, aby sa efektívne venovali problémom občanov a ich voličov? 4. Čo si myslíte, ak by boli poslanci, senátori a politici lepšie platení, mohli by sa naplno venovať týmto činnostiam, ktoré slúžia spoločnému dobru? 5. Vidíte súvislosť medzi počtom politikov a zmenami k lepšiemu vo vašom živote? 6. Je niečo zlé na tom, že osoba, ktorá sa chce stať politikom, realizuje aj svoje vlastné ambície a ciele? 7. Môže sa o miesto v politike uchádzať aj človek, ktorý nie je veľmi vzdelaný, má sedliacky rozum, rozvážnosť a čo je dôležité - chce pomáhať iných a slúžiť spoločnosti? 8. Uľahčuje imunita politikom ich činnosť a umožňuje prijímať neobmedzené rozhodnutia? 9. Zvyšuje sa prostredníctvom zaangažovania veľkého počtu osôb, ktorí chcú byť aktívnymi politikmi, aj zaangažovanosť spoločnosti do verejného života a formuje sa vďaka tomu lepšie aj právna a občianska spoločnosť? 10. Chráni rovnoprávnosť a možnosť stať sa politikom spoločnosť pred tvorbou elít a záujmových skupín s nejasnými prepojeniami? 11. Garantuje veľký počet občanov, ktorí sa chcú stať politikmi, zlepšenie životných podmienok v krajine? 12. Zaslúži si každý občan to, aby sa mohol aktívne podieľať na zlepšovaní spoločenskej, politickej, hospodárskej situácie v spoločnosti, do ktorej patrí? 13. Poskytuje politika uznanie a prestíž? 14. Dávam politika ľuďom pocit, že môžu ovplyvňovať realitu? | 1. Je možné, že vďaka nadmernej snahe o reguláciu každého drobného prejavu, sa spoločnosť stáva skostnatená a nepružná? 2. Je pravdepodobné, že vďaka veľkému množstvu predpisov je právne fungovanie mnohých inštitúcií neprehľadné a náš život je komplikovanejší a ťažší? 3. Nezdá sa vám, že mnohí politici si medzi sebou posúvajú politickú zodpovednosť a poslanci zase neplnia svoje predvolené sľuby? 4. Nebolo by lepšie, ak by sa znížil počet poslancov, senátorov a členov samosprávy, aby boli lepšie platení a zvýšila sa ich zodpovednosť? 5. Nebolo by vhodné starostlivejšie a kritickejšie vyberať politikov, nakoľko títo ľudia plnia veľmi zodpovednú spoločenskú funkciu? 6. Sú ľudia, ktorí vstupujú do sveta politiky, vždy čestní? 7. Nemali by osoby, ktoré sa chcú stať politikmi, podliehať prísnejším kritériám a dôkladnému výberu? 8. Nemali by sme od politikov očakávať vyšší štandard, etickejšie správanie a väčšie prosociálne nastavenie, ako od obyčajného občana? Prezentujú takýto postoj aj v skutočnosti? 9. Počuli ste už o nejakých politických blamážach? 10. Môže politika zničiť život človeka? 11. Nestáva sa, že politici využívajú imunitu úplne opačným spôsobom, ktorá sa takto stáva nástrojom na vyhýbanie sa zodpovednosti? 12. Od politikov sa vyžaduje veľmi veľa, sú neustále hodnotení, sú to verejné osoby, ktoré neustále sledujeme, dokonca aj ich súkromný život – nie je to prehnaná cena za politické zaangažovanie? 13. Ak sledujete nie príliš vhodné správanie sa politikov, ktorí sa vyhýbajú zodpovednosti za svoju činnosť, nemáte pocit, že politici, poslanci, či senátori môžu viac ako ostatní ľudia? 14. Čo rozhoduje o úspechu v politike? Aktivity pre spoločné dobro či efektívna predvolebná kampaň a politický marketing? 15. Prináša politika občanovi možnosť aktívnej práce pre spoločnosť? Alebo sa skôr jedná o stranícke aktivity a obchody? |

1. Obsahy pre učiteľov
2. Vybrané argumenty, ktoré možno použiť počas diskusie. Prípadné posunutie týchto argumentov žiakom by malo byť založené na princípoch vysvetlených v kapitole 2 Všeobecných odporúčaní týkajúcich sa diskusie, ktoré sú určené pre učiteľov pracujúcich s mládežou so sluchovým postihnutím.

|  |  |
| --- | --- |
| **Argumenty za to, že sa oplatí stať politikom** | **Argumenty, ktoré naznačujú, že sa neoplatí stať politikom** |
| 1. Každý občan by mal mať právo hovoriť o svojich vlastných osobných a sociálnych problémoch a mal by mať možnosť riešiť ich. 2. Každý občan, ktorý dodržiava zákon, by mal mať právo ovplyvňovať politicky život krajiny. 3. Univerzálnosť pasívneho a aktívneho volebného práva prináša možnosť zapojiť do spoločenského života krajiny veľkú skupinu ľudí, ktorá chce uspokojiť svoje altruistické a prosociálne postoje. Preto by sme sa nemali len sťažovať, ale využiť tiež svoje práva. Ak niečo nie je také, aké by malo byť, mali by sme sa to pokúsiť zmeniť. 4. Občianska spoločnosť a demokracia si vyžadujú zapojenie občanov do záležitostí, ktoré sa týkajú spoločného dobra. 5. Bolo by vhodné, ak by sa občania vo väčšej miere zapájali do politického života krajiny prostredníctvom inštitúcie referenda. Prinieslo by to reálnu šancu na zmeny v súlade s názormi obyvateľov. 6. Všade sa nájdu nečestní a nepoctiví ľudia. To však neznamená, že by sme sa nemali politicky angažovať. Ak sú v politike tí nesprávni ľudia, netreba sa sťažovať, ale treba ich vo voľbách vymeniť. 7. Spoločnosť, v ktorej sa väčšina občanov zaujíma o politiku, v ktorej je veľa aktivistov, ktorí sa starajú o spoločné dobro, funguje lepšie. 8. Uvedomelé a politicky aktívne spoločnosti robia racionálnejšie rozhodnutia, ako tie, ktoré sa nezúčastňujú na politickom živote v krajine. 9. Ak je väčší počet politicky aktívnych ľudí, zvyšuje sa tak okruh zrelých a politicky zodpovedných ľudí. 10. Občanov by sme mali povzbudzovať, aby sa zaujímali o verejný život a plnili verejné funkcie, pretože je to záruka, že do politiky vstúpia tí správni ľudia. 11. Mladí ľudia by sa mali vzdelávať, školiť a pripravovať na účasť v politickom živote krajiny a nemali by sa nechať odradiť, pretože je to jediná šanca na zmenu. 12. Politika prináša uznanie a prestíž. Politici sú tiež veľmi dobre platení. 13. Bytie politikom prináša pocit, že môžeme ovplyvňovať realitu. 14. Politici, ktorí konajú spravodlivo a čestne si plnia svoje povinnosti, sa tešia zo spoločenského uznania a úcty. 15. Byť politikom, ktorý efektívne a pozitívne mení realitu je veľkým zadosťučinením. Takýto človek si získa spoločenský rešpekt a má príležitosť zapísať sa do dejín. | 1. To, že sa stanem politikom, teda známou osobou, znamená, že budem neustále kontrolovaný a hodnotený. 2. Blízke osoby politikov sa často stretávajú s nepríjemnosťami zo strany ľudí, ktorí týchto politikov veľmi nemajú v láske. 3. Politická moc a kontakty na vplyvných ľudí sa často využívajú na plnenie osobných cieľov, čo je neetické. 4. Politici majú často problémy v súkromnom živote a rodine. 5. Pri veľkom množstve poslancov a senátorov je problém dosiahnuť kompromis a jednotný postup v parlamente. 6. Väčší počet politikov s rôznymi názormi je záťažou pre rozpočet krajiny 7. Častokrát sa politici a spoločensky aktívny ľudia správajú povýšenecky a obyčajných ľudí si nevšímajú. 8. Veľká možnosť ovplyvňovať zákonodarný proces a činnosti v krajine vytvárajú na politikov tlaky, aby sa podriadili lobovaniu, či tým, ktorí financujú a podporujú ich volebné kampane. 9. Nadmerný počet osôb pôsobiacich v politike prináša možnosť politickej korupcie. 10. Často sledujeme slabú aktivitu politikov, ktorí zostávajú v tieni tých aktívnych. Berú peniaze, ale svoju prácu a spoločenské zaangažovanie len predstierajú. 11. Nie každý občan by sa mal, vzhľadom na svoje predispozície, stať politikom. 12. Z dôvodu nedostatočnej odbornej prípravy a nedostatku skúsenosti by mal byť sťažený prístup k politike na vyššej úrovni. |